Profitul Antibiotice Iași a crescut cu crescut cu 68%
Conform unui raport recent publicat la Bursa de Valori București (BVB), în primul trimestru al anului 2024, producătorul de medicamente Antibiotice Iași a înregistrat un profit net de 37,3 milioane lei.
Producătorul a marcat o creștere semnificativă de 68% în comparație cu aceeași perioadă a anului precedent.
Potrivit comunicatului companiei, veniturile au înregistrat o creștere de 13% în primul trimestru al anului 2024 față de aceeași perioadă din 2023. Veniturile au atins suma de 192,5 milioane lei.
În primul trimestru al anului 2024, veniturile operaționale au totalizat 191,39 milioane lei. Acestea au înregistra o creștere de 13% față de nivelul înregistrat în aceeași perioadă a anului 2023.
În primul trimestru al anului, vânzările de medicamente pe piața din România au atins suma de 126,8 milioane lei. În același timp, pe piețele internaționale au înregistrat un total de 77,8 milioane lei.
Rezultate economico-financiare reprezentative ale anului 2023
- +24% creșterea cifrei de afaceri nete pe piața internă și internațională de la 484 milioane lei (2022) până la 601 milioane lei
- +28% creșterea cifrei de afaceri netă pe piața internă
- +18% majorare a cifrei de afaceri nete obținute la export
- 81,1 de milioane lei profit net
- 98,05 milioane lei investiții pentru consolidarea afacerii și dezvoltarea strategică a companiei
- 12 produse noi atrase în portofoliu din: gama Nutriensa (suplimente alimentare destinate creșterii calității vieții), pentru răceală și gripă, produse dermatologice și antiinfecțioase destinate spitalelor
- obținerea unei finanțări de 25 milioane euro de la Banca Europeană de Investiții sub formă de împrumut acordat prin facilitatea InvestEU, pentru susținerea programului de investiții al companiei
- 85 milioane lei fonduri nerambursabile, atrase prin ajutor de stat, pentru o capacitate de producție a produselor sterile, soluții și topice
- 4,1 milioane lei cofinanțare pentru o capacitate de producție a energiei verzi
- încheierea unui acord de consultanță cu Banca Europeană de Investiții privind dezvoltarea strategică a platformei industriale a companiei
- creștere cu 146% a valorii acțiunii pe parcursul anului 2023
Creșterea cifrei de afaceri pe piața internă
Din totalul cifrei de afaceri înregistrată în anul 2023, vânzările realizate pe piața din România au totalizat 382,4 milioane lei. Este vorba despre o creștere de 28% față de anul precedent.
În principal, creșterea cifrei de afaceri pe piața internă a fost alimentată de lansarea a 12 produse farmaceutice noi, adaptate la tendințele terapeutice și strategia de extindere a portofoliului de produse.
Printre acestea se numără produse care extind gama de suplimente alimentare Nutriensa, menite să sprijine calitatea vieții, precum și alte categorii cum ar fi:
- tratamentele pentru răceală și gripă
- produsele dermatologice și cele antiinfecțioase, special create pentru spitale.